EkBass/fiwiki-20250220-pages-articles huggingface dataset:
P-3 Iskra

P-3 Iskra oli Neuvostoliiton laivaston P-luokan sukellusvene toisessa maailmansodassa. == Valmistus == Sukellusvene tilattiin Leningradista Itämeren telakalta, missä köli laskettiin 19. joulukuuta 1931. Vene laskettiin vesille 4. joulukuuta 1934 ja otettiin palvelukseen 9. heinäkuuta 1936.Budzbon, Przemyslaw & Radziemski, Jan 2020 s. 93 == Palvelus == Saksan hyökätessä Neuvostoliittoon alus oli Oranienbaumin laivastotukikohdassa Nevalahden etelärannalla päällikkönään komentajakapteeni A. N. Pantelejev. Se siirrettiin 8. syyskuuta 1941 Kronstadtiin telakalle, missä se vaurioitui 23. syyskuuta ilmahyökkäyksessä pommin osuessa. Hylky siirrettiin 29. lokakuuta Leningradiin.Valkonen 2020 s. 73 Vene romutettiin 1952. == Lähteet == * * * === Viitteet === Luokka:P-luokan sukellusveneet (Neuvostoliitto) Luokka:Neuvostoliittolaiset toisen maailmansodan sukellusveneet
Olofsnäs träsk

Olofsnäs träsk on järvi Getassa Ahvenanmaan pohjoisosassa. Sen pinta-ala on 37,8 hehtaaria. Etäisyys Maarianhaminasta on 29 kilometriä pohjoiseen.Olofsnäs träsk. Järviwiki. Viitattu 7.6.2021. == Maantiede == Olofsnäs träskin pituus lounaasta koilliseen on 1,6 kilometriä. Järvi on kapea ja saareton. Kapein kohta on noin 70 metriä leveä. Olofsnäs träskin länsiranta on melko suora, itäranta on mutkainen. Järveä ympäröi kulttuurimaisema. Olofsnäs träskin itäpuolisesta Medalenista virtaa 300-metrinen laskuoja järven itärantaan. Olofsnäs träsk laskee Grävströmiä lounaaseen Ramsvikiin, joka on Ahvenanmeren sisälahti. Olofsnäs träsk (82.A40.1.002) kuuluu vesistöalueeseen 82.040A, joka on kolmannen jakovaiheen vesistö Saaristomeren rannikkoalueen ja Ahvenanmaan päävesistöalueella (82). Olofsnäs träsk on alueen 82.040A laajin makean veden allas. Alueeseen kuuluu sen ohella Bolstaholmsträsket, Byträsk, Medalen ja Backansviken.Ahvenanmaalla (82.040A). Järviwiki. Viitattu 7.6.2021. Olofnäs träsk on laajin Getan 29:stä järveksi luokitellusta vakavedestä. == Lähteet == Luokka:Getan järvet
Bolstaholmsträsket

Bolstaholmsträsket on järvi Getassa Ahvenanmaan pohjoisosassa. Sen pinta-ala on 28,8 hehtaaria. Etäisyys Maarianhaminasta on 28 kilometriä pohjoiseen.Bolstaholmsträsket. Järviwiki. Viitattu 7.6.2021. == Maantiede == Bolstaholmsträsketin pituus lounaasta koilliseen on 1,4 kilometriä. Järvi on kapea ja saareton. Sen eteläosassa sijaitsee kaakkoon työntyvä Krokviken. Järveä reunustaa sekä metsämaa että peltomaa. Bolstaholmsträsketin eteläpuolinen Gunnarsklint kohoaa 65 metriä merenpinnan yläpuolelle eli kutakuinkin saman verran järven pinnan yläpuolelle. Järven koilliskolkasta lähtee laskuoja pohjoiseen Medaleniin, josta virta vie Olofsnäs träskin kautta mereen. Bolstaholmsträsket (82.A40.1.005) kuuluu vesistöalueeseen 82.040A, joka on kolmannen jakovaiheen vesistö Saaristomeren rannikkoalueen ja Ahvenanmaan päävesistöalueella (82). Bolstaholmsträsket on alueen 82.040A toiseksi laajin makean veden allas. Alueeseen kuuluu sen ohella Olofsnäs träsk, Byträsk, Medalen ja Backansviken.Ahvenanmaalla (82.040A). Järviwiki. Viitattu 7.6.2021. == Lähteet == Luokka:Getan järvet
Byträsk (Geta)

Byträsk on järvi Getassa Ahvenanmaan pohjoisosassa. Sen pinta-ala on 25,9 hehtaaria. Etäisyys Maarianhaminasta on 30 kilometriä pohjoiseen.Byträsk, vakavesi, GetaByträsk. Järviwiki. Viitattu 7.6.2021. == Maantiede == Byträskin pituus lounaasta koilliseen on 1,3 kilometriä. Järvi on kapea, sen eteläosassa sijaitsee kaksi luotoa. Byträskiä reunustaa sekä metsämaa että peltomaa. Länsirannan Näsberget kohoaa jyrkästi. Byträskin pohjoisrannalle virtaa laskuojia pohjoisesta, Byträskin lounaiskolkasta virtaa laskuoja Medaleniin, josta virta vie Olofsnäs träskin kautta mereen. Byträskin ja Medalenin välisen kannaksen leveys on 200–300 metriä. Byträsk (82.A40.1.004) kuuluu vesistöalueeseen 82.040A, joka on kolmannen jakovaiheen vesistö Saaristomeren rannikkoalueen ja Ahvenanmaan päävesistöalueella (82). Byträsk on alueen 82.040A kolmanneksi laajin makean veden allas. Alueeseen kuuluu sen ohella Olofsnäs träsk, Bolstaholmsträsket, Medalen ja Backansviken.Ahvenanmaalla (82.040A). Järviwiki. Viitattu 7.6.2021. == Lähteet == Luokka:Getan järvet
Anders Antonsen

Anders Antonsen (27. huhtikuuta 1997 Aarhus) on tanskalainen sulkapalloilija. Antonsen kilpaili miesten kilpailussa ensimmäisen kerran vuonna 2013, kun hän kilpaili Tanskan avoimessa haastajaturnauksessa. Vuonna 2014 Antonsen voitti alle 17-vuotiaiden kaksinpelin EM-kultaa. Vuonna 2015 Antonsen voitti alle 21-vuotiaiden EM-kultaa kaksinpelissä. Samoin hän voitti vuonna 2015 Alankomaiden, Belgian ja Irlannin avoimen turnauksen ja oli toinen Puolan kansainvälisessä turnauksessa. Antonsen aloitti vuoden 2016 voittamalla Ruotsin Masters-turnauksen. Lisäksi hän voitti Itävallan, Espanjan ja Skotlannin avoimen turnauksen. Vuonna 2017 Antonsen oli toinen EM-kilpailujen kaksinpelissä hävittyään loppuottelun englantilaiselle Rajiv Ousephille. Hän ei saavuttanut vuonna 2017 turnausvoittoja. Vuonna 2018 Antonsenin paras turnaussijoitus oli välieriin pääsy Tanskan avoimessa turnauksessa. Vuonna 2019 Antonsen voitti Indonesian Masters-turnauksen, mutta hävisi Barcelonan Masters-turnauksen loppuottelun. Euroopan kisoissa 2019 Antonsen voitti miesten kaksinpelin. Hän saavutti uransa ensimmäisen MM-mitalin, kun oli toinen Baselin MM-kilpailujen kaksinpelissä. Hän hävisi loppuottelun Kento Momotalle. Antonsen eteni vuoden 2020 Indonesian Masters-turnauksen loppuotteluun. Ainoan turnausvoittonsa hän saavutti vuonna 2020 Tanskan avoimessa turnauksessa. Antonsen voitti Euroopan-mestaruuden vuonna 2021 ja 2024. https://bwf.tournamentsoftware.com/tournament/6662F893-7D5F-4DF8-A662-8484823B4DD6/player/5 Kesäkuussa 2021 Antonsen oli BWF:n miesten kaksinpelin rankingin kolmas, joka on myös hänen uransa paras sijoitus. ==Lähteet== Luokka:Tanskalaiset sulkapalloilijat Luokka:Vuonna 1997 syntyneet Luokka:Elävät henkilöt
Medalen

Medalen on järvi Getassa Ahvenanmaan pohjoisosassa. Sen pinta-ala on 14,5 hehtaaria. Etäisyys Maarianhaminasta on 29 kilometriä pohjoiseen.Medalen. Järviwiki. Viitattu 7.6.2021. == Maantiede == Medalenin pituus lounaasta koilliseen on noin kilometrin. Järvi on kapea, saareton ja suorantainen. Valuma-alueella on peltomaata. Medaleniin virtaa laskuoja idästä Byträskistä, Medalenista virtaa laskuoja länteen Olofsnäs träskiin, joka laskee mereen. Byträskin ja Medalenin välisen kannaksen leveys on 200–300 metriä, Olofsnäs träskin ja Medalenin välinen kannas on hieman leveämpi. Medalen (82.A40.1.003) kuuluu vesistöalueeseen 82.040A, joka on kolmannen jakovaiheen vesistö Saaristomeren rannikkoalueen ja Ahvenanmaan päävesistöalueella (82). Medalen on alueen 82.040A toiseksi pienin makean veden allas. Alueeseen kuuluu sen ohella Olofsnäs träsk, Bolstaholmsträsket, Byträsk ja Backansviken.Ahvenanmaalla (82.040A). Järviwiki. Viitattu 7.6.2021. == Lähteet == Luokka:Getan järvet
Vandöfjärden

Vandöfjärden on järvi Finströmin ja Saltvikin kunnissa Ahvenanmaan pohjoisosassa. Sen pinta-ala on 5,2 neliökilometriä ja korkeustaso vain kymmenen senttimetriä merenpinnan yläpuolella. Etäisyys Maarianhaminasta on 21 kilometriä pohjoiseen. Vandöfjärden on Ahvenanmaan laajin järvi, mutta merenpinnan ollessa korkealla se muuttuu merenlahdeksi, jolloin Ahvenanmaan laajin järvi on Långsjön - Markusbölefjärden.Vandöfjärden. Järviwiki. Viitattu 7.6.2021. == Maantiede == Vandöfjärdenin pituus etelästä pohjoiseen on 4,8 kilometriä, leveys lännestä itään on 2,2 kilometriä. Järveen kuuluu myös Lillfjärd pääaltaan pohjoispuolella, pääallasta ja Lillfjärdiä yhdistää Holmsundet. Vandöfjärdenin ainoa saari on Storgrynnan järven lounaisosassa. Järven rannalla on jonkin verran asutusta, eteläranta on metsäistä. Vandöfjärdenin pohjoispuolella sijaitsee Tjudö träsk ja kaakkoispuolella merenlahti Ödkarby viken. Vandöfjärden laskee pohjoisesta Kungsholmsströmmeniä Orrfjärdeniin, joka on Ahvenanmeren sisälahti. Vandöfjärden (94.210.1.001) kuuluu Ahvenanmaan luoteiseen saaristoalueeseen (94.21), joka on toisen jakovaiheen vesistö Pohjoisen Ahvenanmeren päävesistössä (94). Vandöfjärden on Ahvenanmaan luoteisen saaristoalueen laajin järvi. Alueeseen kuuluu 26 järveä, joista toiseksi laajin on Inre fjärden.Ahvenanmaan luoteinen saaristoalue (94.21). Järviwiki. Viitattu 7.6.2021. Vandöfjärdenin länsi- ja pohjoisosa sijaitsevat Finströmin alueella, itäosa sijaitsee Saltvikin alueella. Finströmin toiseksi laajin järvi on Långsjön - Markusbölefjärden, Saltvikin puolestaan Södra Långsjön. == Huomioitavaa == Vandöfjärdenin korkeustaso N2000-menetelmällä on 0,41 metriä mpy (N2000+0,41). Suomen meriväylillä siirryttiin N2000-menetelmään vuonna 2021. == Lähteet == Luokka:Finströmin järvet Luokka:Saltvikin järvet
Långsjön - Markusbölefjärden

Långsjön - Markusbölefjärden on järvi Finströmissä Ahvenanmaan keskiosassa. Sen pinta-ala on 3,1 neliökilometriä. Etäisyys Maarianhaminasta on 12 kilometriä pohjoiseen. Långsjön - Markusbölefjärden on Ahvenanmaan toiseksi laajin järvi, sen eteläisin osa sijaitsee Jomalan alueella.Långsjön - Markusbölefjärden, vakavesi, FinströmLångsjön - Markusbölefjärden. Järviwiki. Viitattu 7.6.2021. == Maantiede == Långsjön - Markusbölefjärden on kaksiosainen järvi: Långsjön sijaitsee Markusbölefjärdenin kaakkoispuolella. Markusbölefjärden on etelä–pohjoissuuntainen, sen pituus on 3,7 kilometriä. Långsjön on lounais–koillissuuntainen, lisäksi siihen kuuluu kaakkoon työntyvä vesialue. Etäisyys Långsjönin etelärannalta pohjoisrannalle on nelisen kilometriä. Markusbölefjärdeniä ja Långsjöniä yhdistävä salmi on hyvin kapea. Rannat ovat pääosin metsämaata, peltoa on jonkin verran. Saaria ei ole. Långsjön - Markusbölefjärden (82.A47.1.001) kuuluu kolmannen jakovaiheen vesistöalueeseen 82.047A. Päävesistö on Saaristomeren rannikkoalueen ja Ahvenanmaan vesistö (82). Långsjön - Markusbölefjärden on vesistöalueen 82.047A laajin järvi. Alueeseen kuuluu yhdeksän järveä, joista Länabba träsk on toiseksi laajin.Ahvenanmaalla (82.047A). Järviwiki. Viitattu 7.6.2021. Länabba träsk sijaitsee Markusbölefjärdenin länsipuolella, kuten myös Storträsk. == Lähteet == Luokka:Finströmin järvet Luokka:Jomalan järvet
Södra Långsjön

Södra Långsjön on järvi Saltvikissa Ahvenanmaan pohjoisosassa. Sen pinta-ala on 67 hehtaaria. Etäisyys Maarianhaminasta on 24 kilometriä pohjoiskoilliseen.Södra Långsjön. Järviwiki. Viitattu 8.6.2021. == Maantiede == Södra Långsjönin pituus etelästä pohjoiseen on 1,9 kilometriä, leveys vaihtelee puolen kilometrin molemmin puolin lähinnä järven mutkaisen itärannan seurauksena. Järven eteläosa on jossain määrin erillään pääaltaasta. Södra Långsjönin länsiosassa sijaitsee noin kymmenen aarin laajuinen luoto. Järveä ympäröi melko alava metsämaa, pohjoisessa sijaitsee Långsjö. Järvien välinen kannas on noin 30 metriä leveä, Retkikartalla järvet on mainittu ainoastaan yhteisellä nimellä Långsjö. Södra Långsjöniin virtaa laskuojia idästä, järven kaakkoiskolkkaan virtaa laskuoja etelästä. Södra Långsjön laskee Bertbyströmmeniä Lavsböle träskiin, joka sijaitsee puoli kilometriä lounaaseen. Södra Långsjönin länsipuolella sijaitsee Åsgårda träsk. Södra Långsjön (82.A45.1.004) kuuluu vesistöalueeseen 82.045A, joka on kolmannen jakovaiheen vesistö Saaristomeren rannikkoalueen ja Ahvenanmaan päävesistössä (82). Södra Långsjön on alueen 82.045A laajin järvi ja Saltvikin toiseksi laajin. Alueeseen 82.045A kuuluu viisi järveä.Ahvenanmaalla (82.045A). Järviwiki. Viitattu 8.6.2021. == Lähteet == Luokka:Saltvikin järvet
Parineeta (vuoden 2005 elokuva)

Parineeta on vuonna 2005 ensi-iltansa saanut intialainen hindinkielinen romanttinen draamaelokuva, joka perustuu Sarat Chandra Chattopadhyayn vuoden 1914 bengalinkieliseen romaaniin Parineeta. == Näyttelijät == == Soundtrack == == Vastaanotto == Box Office India julisti Parineetan 326 miljoonan rupian tuotollaan ”alle keskinkertaiseksi”. Se sai positiivisia arvosteluja kriitikoilta. == Palkinnot == * National Film Awards ** Parhaan esikoisohjauksen Indira Gandhi -palkinto – Pradeep Sarkar * Filmfare Awards ** Paras naistulokas – Vidya Balan ** Paras koreografia – Howard Rosemeyer ** Paras lavastus – Keshto Mondal, Tanushree Sarkar, Pradeep Sarkar ** Paras äänitys – Bishwadeep Chatterjee ** R. D. Burman -palkinto – Shantanu Moitra * International Indian Film Academy Awards ** Paras naistulokas – Vidya Balan ** Paras käsikirjoitus – Pradeep Sarkar, Vidhu Vinod Chopra ** Paras lavastus – Keshto Mondal, Tanushree Sarkar, Pradeep Sarkar ** Paras puvustus – Subarna Ray Chaudhuri ** Paras maskeeraus – Vidyadhar Bhatte * Screen Awards ** Paras naislaulaja – Shreya Ghoshal (”Piyu Bole”) * Stardust Awards ** Huomisen naissupertähti – Vidya Balan * Zee Cine Awards ** Paras naistulokas – Vidya Balan ** Paras naislaulaja – Shreya Ghoshal (”Piyu Bole”) ** Paras puvustus – Subarna Ray Chaudhuri == Lähteet == == Aiheesta muualla == * * Luokka:Vuoden 2005 intialaiset elokuvat Luokka:Intialaiset romanttiset draamaelokuvat Luokka:Intialaiset elokuvamusikaalit Luokka:Intialaiset romaaneihin perustuvat elokuvat Luokka:Hindinkieliset elokuvat
Skandiumoksidi

Skandiumoksidi (Sc2O3) on skandium- ja oksidi-ionien muodostama epäorgaaninen ioniyhdiste. Yhdistettä voidaan käyttää metallisen skandiumin ja skandiumyhdisteiden valmistamiseen sekä lasereissa. ==Ominaisuudet, valmistus ja käyttö== Huoneenlämpötilassa skandiumoksidi on valkoista kiteistä ainetta. Yhdisteen alkeiskoppi on kuutiollinen Skandiumoksidi ei liukene veteen, mutta liukenee happoihin. Skandiumoksidia muodostuu kuumennettaessa eräitä skandiumyhdisteitä. Skandiumoksidista valmistetaan metallista skandiumia ja skandiumyhdisteitä kuten skandiumfluoridia ja skandiumkloridia. Skandiumoksidiohutkalvoja käytetään voimakkaissa lasereissa, UV- sovellutuksissa ja elektroniikassa porttioksidina. ==Lähteet== Luokka:Oksidit Luokka:Skandiumyhdisteet
Jukolan Juusto

Jukolan Juusto on Joutsan Leivonmäellä sijaitseva juustola. Jukolan Juusto valmistaa cheddar-juustoa oman tilan maidosta perinteisellä cheddarin valmistustavalla tuotenimellä Aito Cheddar. Juustolan yhteydessä toimii myös juustomyymälä ja kahvio. Jukolan Juusto on Suomen suurin perinteisen cheddarin valmistaja. == Historia ja toiminta == Juustomestari Markku Liias sai inspiraation juustolan perustamiseen Kanadasta, jossa innostui cheddar- juustoista. Markun veli Pertti Liias omisti maitotilan Leivonmäellä, ja veljekset päättivät vuonna 2013 hyödyntää tilan maitoa ja perustaa cheddar- juustojen valmistukseen keskittyneen juustolan. Cheddar-juuston valmistuksessa maito laitetaan juustokattilaan, jossa maito saostuu ja se leikataan rakeistoksi. Tämä rakeisto lasketaan altaaseen, jossa tapahtuu isoin työvaihe, jota kutsutaan cheddaroinniksi. Cheddaroinnissa juustomassaa käännellään ja leikataan käsin, jotta saadaan hera irtoamaan. Juustomassa leikataan pieniksi navuiksi, jotka asetellaan juustomuotteihin. Juustomuotit asetataan yöksi puristumaan ja aamulla ne pakataan kypsymään. Jukolan Juuston Aito Cheddar valittiin 2016 Suomen parhaaksi cheddariksi. Vuonna 2020 juustola voitti Kultainen Juustohöylä -palkinnon. == Aito Cheddar -tuotteet == Jukolan Juuston tuotteen nimi on Aito Cheddar. Juustoja valmistetaan eri kypsytysajoilla ja mauilla chilistä ja mustapippurista kotimaisiin makuihin kuten kuusenkerkkään ja ruisviskiin. Cheddarit kypsyvät tuotteesta riippuen kolmesta kuukaudesta yli vuoteen. == Lähteet == == Aiheesta muualla == * Jukolan Juuston kotisivut Luokka:Leivonmäki Luokka:Suomalaiset elintarvikeyritykset
Kuubankarjakoira

Kuubankarjakoira on todennäköisesti sukupuuttoon kuollut kuubalainen koirarotu. == Ulkonäkö == Kuubankarjakoiran runko muistutti tanskandoggia. Korvat olivat pienet ja riippuvat. Häntä oli pitkä ja typistettiin. Karvapeite oli rosoinen. Väritys oli sudenvärinen, jossa oli mustat laikut silmien yllä sekä mustat korvat. == Alkuperä == Rodun uskotaan syntyneen espanjalaisten karjakoirien ja kuubandoggin välisistä risteytyksistä. Sitä käytettiin maahantuodun karjan paimennukseen laivoilta rannalle. Se otti karjan korvista kiinni ja pakotti sen uimaan haluttuun suuntaan, päästäen irti heti rantaan saapumisen jälkeen. ==Lähteet== Luokka:Sukupuuttoon kuolleet koirarodut Luokka:Paimenkoirat Luokka:Kuubalaiset koirarodut
Sweet Tooth

Sweet Tooth on Netflixin post-apokalyptinen seikkailusarja, joka perustuu Jeff Lemiren luomaan samannimiseen Vertigo-sarjakuvaan. Sarjan ensimmäinen tuotantokausi julkaistiin Netflixissä 4. kesäkuuta 2021. == Juoni == Kymmenen vuotta sitten ”The Great Crumble”, virus, aiheutti tuhoa maailmassa ja johti hybridi-vauvojen salaperäiseen syntymiseen. Hybridit ovat osittain ihmisiä, osittain eläimiä. Useat ihmiset pelkäävät ja metsästävät heitä, koska luulevat hybridien olevan viruksen syy tai tulos. Gus (Christian Covery), peura- hybridi, asuu isänsä Pubban (Will Forte) kanssa turvallisesti eristäytyneessä metsäkodissa, kunnes isä kuolee virukseen Gusin ollessa yhdeksänvuotias. Vuosi isän kuoleman jälkeen Gus päättää ryhtyä etsimään äitiään, ja ystävystyy yllättäen Jepperd nimisen yksinäisen vaeltajan (Nonso Anozie) kanssa. Yhdessä he lähtevät poikkeukselliseen seikkailuun etsimään vastauksia – Gusin alkuperästä, Jepperdin menneisyydestä ja kodin todellisesta merkityksestä. Mutta heidän tarinansa on täynnä odottamattomia liittolaisia ja vihollisia, ja Gus oppii nopeasti metsän ulkopuolella olevan vehreän ja vaarallisen maailman, joka on monimutkaisempi kuin hän voisi koskaan kuvitellakaan. == Näyttelijät == == Jaksot == No. Nimi Ohjaaja Käsikirjoittaja Julkaisupäivä 1 Pois metsän siimeksestä Jim Mickle Jim Mickle 4. kesäkuuta 2021 2 Anteeksi, että teille tuli ruumiita Jim Mickle Jim Mickle & Beth Schwartz 4. kesäkuuta 2021 3 Outoja peurajuttuja Alexis Ostrander Michael R. Perry 4. kesäkuuta 2021 4 Salainen ainesosa Toa Fraser Justin Boyd & Haley Harris 4. kesäkuuta 2021 5 Mitä pakastimessa on? Robyn Grace Christina Ham 4. kesäkuuta 2021 6 Vaarallinen muukalainen junassa Jim Mickle Noah Griffith & Daniel Stewart 4. kesäkuuta 2021 7 Kun Pubba tapasi Peipon Toa Fraser Beth Schwartz 4. kesäkuuta 2021 8 Iso mies Jim Mickle Jim Mickle 4. kesäkuuta 2021 == Tuotanto == Pillottijakson tilasi Hulu marraskuussa 2018. Huhtikuussa 2020 ilmoitettiin, että Netflix osti sarjan. Kuvaukset alkoivat syyskuun puolivälissä 2020 Uudessa- Seelannissa. == Vastaanotto == Sarja sai kriitikoilta myönteisen vastauksen. Rotten Tomatoes -katsausaggregaatissa 98% 47 arvostelusta pidettiin positiivisena, ja keskimääräinen luokitus oli 7,99. Toisaalta Metacriticissä 18 arvostelun painotettu keskiarvo oli 78 pistettä 100:sta. == Lähteet == Luokka:2020-luvun yhdysvaltalaiset draamasarjat Luokka:Netflix- alkuperäissarjat Luokka:Post-apocalypse-televisiosarjat
Yrjö Haavisto

Yrjö Armas Haavisto (17. heinäkuuta 1897 Vaasa – 24. joulukuuta 1939 Taipale, Metsäpirtti) oli suomalainen sotilas ja painija. == Elämäkerta == Yrjö Haavisto oli perustamassa Ilmajoen kisailijoita vuonna 1921 toimien sen ensimmäisenä sihteerinä ja taloudenhoitajana vuoteen 1924. Hän kävi puutarhakoulun, mutta työskenteli vuoden verran vanginvartijana sekä suojeluskunnan aluepäällikkönä aluksi Alajärvellä ja myöhemmin Kauhavalla. Päätoimensa ohessa hän oli pyörittämässä muutamia elokuvateattereita Etelä- Pohjanmaalla. Haavisto itse toimi harrastajanäyttelijänä muun muassa eteläpohjalaisten vieraillessa Suomen kansallisteatterissa. == Urheilu-ura == Haavisto oli lähellä päästä olympiakisoihin vapaapainijana 1924. SM- kilpailuissa hän jäi kuitenkin 72 kilon sarjan kolmanneksi, kun mestariksi tuli vuoden 1921 MM-hopeamies Volmar Wikström ja kakkoseksi Yrjön pikkuveli Arvo Haavisto. Kaksi parasta lähetettiin Pariisiin, jossa he saavuttivat hopea- ja pronssimitalit. Yrjö Haavisto kehittyi kansalliselle huipulle nopeasti. Ensimmäisissä kilpailuissa 1921 hän hävisi selätyksellä kaikki ottelunsa. Vapaapainin SM-kilpailuissa hän oli toinen 79-kiloisissa 1923 ja voitti saman sarjan mestaruuden 1925. == Komppanianpäällikkönä talvisodassa == Haavisto lähti talvisotaan 42-vuotiaana suojeluskunnan aluepäällikkönä jalkaväkirykmentti 23:n I pataljoonan 4.komppanian päällikkönä. Haavisto osallistui Taipaleen taisteluihin joulukuussa. Hän kaatui jouluaattona 1939. Kun taistelu oli näyttänyt päivän lopussa laantuneen, Haavisto nousi korsusta ja menehtyi kranaatista. Samassa iskussa kuoli myös hänen adjutanttinsa ja lähettinsä. Yrjö Haavisto oli naimisissa ja häneltä jäi neljä lasta. Hänet on haudattu sankarihautaan Kauhavalle. == Muuta == Antti Tuuri kirjoitti Talvisota-kirjan Haaviston johtaman komppanian ensimmäisestä joukkueesta. Pekka Parikka teki kirjasta samannimisen elokuvan talvisodan muiston 50-vuotisjuhliin 1989. Elokuvassa luutnantti Haavistoa näytteli Vesa Mäkelä. Yrjö Haaviston tytär, näyttelijä Helena Haavisto, kirjoitti 1999 teoksen Missä olit Taivaan isä? - isän kirjeitä Taipaleenjoelta. Päiväkirjamerkintöjensä ja vanhempiensa kirjeenvaihdon avulla hän kuvaa muun muassa pohjalaisperheen tuntoja isän kaatuessa sodassa. Helena Haavistolla oli rooli myös Talvisota- filmissä. Elokuvan Luutnantti Haaviston teeman sävelsi Yrjö Haaviston muusikkopoika Jukka Haavisto. Filmin musiikista vastasi Juha Tikka, joka on Jukan tyttären Susanna Haaviston aviomies. Taipaleessa talvisodassa sijainnut Haavisto-korsu on saanut nimensä Yrjö Haaviston mukaan. == Lähteet == Luokka:Vuonna 1897 syntyneet Luokka:Vuonna 1939 kuolleet Luokka:Suomalaiset sotilaat Luokka:Suomalaiset vapaapainijat Luokka:Suomalaiset toisessa maailmansodassa kaatuneet
Comforter

Comforter on sukupuuttoon kuollut englantilainen koirarotu. == Ulkonäkö == Comforter oli pienikokoinen, heiveröinen, hieno, elegantti, siisti ja nätti sylikoira. Mitä pienempi yksilö, sitä enemmän mielihyvää se herätti.Morris, Desmond. Dogs - The Ultimate Dictionary of Over 1000 Dog Breeds, s. 502. Trafalgar Square, 2008: North Pomfret, Vermont. == Luonne ja käyttäytyminen == Thomas Bewick kuvaili comforteria äksyksi, pahansisuiseksi ja äänekkääksi. Se ei pitänyt vieraiden ihmisten läheisyydestä. == Alkuperä == Rotu oli olemassa ainakin 1500-luvulta alkaen, ja se oli varhaisin tunnettu brittiläinen kääpiöspanieli. Maailman ensimmäinen koirakirja Of Englische Dogges (alun perin julkaistu vuonna 1570, käännetty englanniksi vuonna 1576) sisältää kappaleen, jossa se mainitaan. Naiset pitivät comforteria povessaan, makaamassa sylissään, seuranaan huoneissaan ja salongeissa sekä auttamassa sängyssä saamaan unen päästä kiinni. Sen sanottiin myös lievittäneen vatsakipuja, minkä vuoksi sairastunut ja heikko ihminen usein kantoi sitä povessaan ja sen tuoma lämpö helpotti oireita – toisin sanoen se toimitti ns. "elävän kuumavesipullon" virkaa. === Etymologia === Comforterin kuvataan olleen koira, jota naiset pitivät lähellä vartaloaan hakeakseen lohdutusta (comfort). ==Lähteet== Luokka:Englantilaiset koirarodut Luokka:Kääpiökoirat Luokka:Sukupuuttoon kuolleet koirarodut
Valkjärvi (Pomarkku-Siikainen)

Valkjärvi on Satakunnassa Pomarkun ja Siikaisten rajalla sijaitseva järvi, joka kuuluu Karvianjoen vesistöön.https://www.jarviwiki.fi/wiki/Valkj%C3%A4rvi_(36.019.1.001) Järven koko on 335 hehtaaria ja mannerrantaviivaa sillä on 17,5 kilometriä. Järvessä on lukuisa lähteitä, jotka tekevät siitä yhden Länsi-Suomen puhtaimmista järvistä.http://www.eolo.fi/Eolo/Valkjarvi/Uutisia/SatakunaanViikko_aarteenaarella.pdf Valkjärvi (Isoselkä) yhdistyy kapean puron kautta sen kaakkoispuolella sijaitsevaan Pikku-Valkjärveen (Vähäselkä). Kartan mukaan Järvellä on vajaat 50 saarta, joista suurimmat ovat Konttisaari (5,5 hehtaaria) ja Isoluoto (3,7 hehtaaria).https://asiointi.maanmittauslaitos.fi/karttapaikka/ == Lähteet == Luokka:Pomarkun järvet Luokka:Siikaisten järvet Luokka:Merikarvianjoen alaosan alue
Gredin (koira)

Gredin on sukupuuttoon kuollut englantilainen koirarotu. == Ulkonäkö == Gredin oli musta kääpiöspanieli. Siitä oli olemassa myös black & tan -värinen muunnos, jota kutsuttiin pyrameksi.Morris, Desmond. Dogs - The Ultimate Dictionary of Over 1000 Dog Breeds, s. 503. Trafalgar Square, 2008: North Pomfret, Vermont. == Alkuperä == Matkallaan teloitettavaksi vuonna 1649 Kaarle I:sta seurasi pieni spanieli nimeltä Rogue. Hänen poikansa Kaarle II peri todennäköisesti osan hänen koiristaan, mahdollisesti myös Roguen. Yksi "roundheadeista" (Englannin parlamentin kannattajista) kuitenkin varasti koiran ja esitteli sitä vielä samana yönä ansaitakseen rahaa. Sitä ei nähty enää koskaan, ja tämän jälkeen mustien kääpiöspanieleiden kasvatus tyrehtyi – tilalle tulivat mustaruskeat koirat, jotka kehittyivät aikanaan kingcharlesinspanieliksi. === Etymologia === Gredin tarkoittaa "vintiötä" tai "konnaa". Myös Kaarle I:n Rogue saattaa olla vaikuttanut koko rodun nimeämiseen. === Vaikutus nykyisiin rotuihin === Pyrame-muunnoksen uskotaan olleen "mustaruskean spanielin" (Black and Tan Spaniel) eli kingcharlesinspanielin varhainen muoto. ==Lähteet== Luokka:Englantilaiset koirarodut Luokka:Kääpiökoirat Luokka:Sukupuuttoon kuolleet koirarodut
Gredin

Gredin tarkoittaa seuraavia asioita: * Gredin, Kiovan ruhtinas * Gredin, koirarotu
Michael Bunting

Michael Bunting (s. 17. syyskuuta 1995) on kanadalainen jääkiekkoilija, joka pelaa tällä hetkellä NHL-joukkue Pittsburgh Penguinsissa.https://www.eliteprospects.com/player/245191/michael-bunting Maaliskuussa 2024 Hurricanes kauppasi Buntingin, Ville Koivusen, Vasili Ponomarevin, Cruz Luciuksen ja ehdolliset toisen ja viidennen kierroksen varausvuorot vuoden 2024 varaustilaisuudessa Pittsburgh Penguinsiin vaihdossa Jake Guentzeliin ja Ty Smithiin. https://www.tsn.ca/nhl/carolina-hurricanes- acquire-f-jake-guentzel-from-pittsburgh-penguins-f-bunting-prospects- picks-1.2086544 == Lähteet == Luokka:Kanadalaiset jääkiekkoilijat Luokka:Pittsburgh Penguinsin pelaajat Luokka:Arizona Coyotesin varaamat pelaajat Luokka:Jääkiekon maailmanmestarit Luokka:Vuonna 1995 syntyneet Luokka:Elävät henkilöt
Toy trawler spaniel

Toy trawler spaniel on sukupuuttoon kuollut englantilainen koirarotu. == Ulkonäkö == Rotu oli tyypiltään kääpiöspanieli. Häntä oli hapsuttunut ja se typistettiin 10–12 cm pituiseksi. Karvapeite oli kihara, silkkinen ja kiiltävä. Toivottu väritys oli musta valkoisin merkein, mutta myös punaista valkoisin merkein esiintyi. Säkäkorkeus vaihteli 28–33 cm ja paino 5–7 kg välillä.Morris, Desmond. Dogs - The Ultimate Dictionary of Over 1000 Dog Breeds, s. 506. Trafalgar Square, 2008: North Pomfret, Vermont. == Luonne ja käyttäytyminen == Toy trawler spaniel oli luonteeltaan rohkea, ei koskaan arka tai pelokas. == Alkuperä == Rodun esi-isien joukossa saattoi olla vesispanieleita. 1900-luvun alussa sitä kuvailtiin vanhantyyppisen kiharakarvaisen kingcharlesinspanielin "moderniksi edustajaksi". Samoihin aikoihin Horshamin koiranäyttelyssä esiintyi peräti 27 yksilöä. Toy trawler spanielista oli tulossa suosittu myös Manner-Euroopassa kuten Alankomaissa ja Italiassa. Kuitenkin pian ensimmäisen maailmansodan jälkeen se kuoli sukupuuttoon. ==Lähteet== Luokka:Englantilaiset koirarodut Luokka:Kääpiökoirat Luokka:Sukupuuttoon kuolleet koirarodut
Jonas Arntzen

Jonas Arntzen (s. 21. marraskuuta 1997) on norjalainen jääkiekkoilija, pelipaikaltaan maalivahti, joka edustaa SHL:ssä pelaavaa Örebro HK:ta. Hänen hanskakätensä on oikea.https://www.eliteprospects.com/player/159569/jonas- arntzen == Lähteet == Luokka:Norjalaiset jääkiekkomaalivahdit Luokka:Örebro HK:n pelaajat Luokka:Vuonna 1997 syntyneet Luokka:Elävät henkilöt
Rachel Levine

Rachel Leland Levine (s. 28. lokakuuta 1957) on yhdysvaltalainen pediatri ja virkamies, joka on toiminut Yhdysvaltain apulaisterveysministerinä 26. maaliskuuta 2021 lähtien. Levine on lastenlääketieteen ja psykiatrian professori Penn State College of Medicine -yliopistossa. Hän toimi Pennsylvanian terveysministerinä vuosina 2017-2021. Levine on ensimmäinen transsukupuolinen senaatin vahvistama virkamies. == Lähteet == == Aiheesta muualla == Luokka:Yhdysvaltalaiset lastenlääkärit Luokka:Yhdysvaltalaiset virkamiehet Luokka:Yhdysvaltalaiset professorit Luokka:Vuonna 1957 syntyneet Luokka:Elävät henkilöt
Englanninkääpiöbulldoggi

Englanninkääpiöbulldoggi (Miniature Bulldog) on sukupuuttoon kuollut englantilainen koirarotu. == Ulkonäkö == Rotu muistutti sitä kookkaampaa englanninbulldoggia kaikilta muilta osin paitsi kooltaan. Korvat olivat taittuneet. Paino oli maksimissaan yhdeksän kilogrammaa.Morris, Desmond. Dogs - The Ultimate Dictionary of Over 1000 Dog Breeds, s. 507–508. Trafalgar Square, 2008: North Pomfret, Vermont. == Luonne ja käyttäytyminen == Rotua kuvailtiin älykkääksi, erinomaiseksi seurakoiraksi. Kuitenkin vain ani harva narttu oli hyvä emä, ja pennuilla ei ollut juurikaan sitkeyttä. == Alkuperä == Englanninkääpiöbulldoggi kehitettiin naisten seurakoiraksi 1800-luvun Englannissa. Kun härkätaistelut kiellettiin vuonna 1835, osa kasvattajista alkoi systemaattisesti jalostaa bulldoggien kokoa pienemmäksi. Tästä kääpiökokoisesta versiosta tuli tietyillä alueilla suosittu seurakoira. Hieman myöhemmin se oli vähällä kuolla sukupuuttoon ensimmäisen kerran, mutta viktoriaanisen aikakauden loppupuolella siitä kiinnostuttiin jälleen. 1890-luvulla ranskanbulldoggi saapui Lontooseen ja saavutti heti suuren suosion. Alkuperäisen kääpiöbulldoggin harrastajat halveksuivat ranskalaista versiota, mutta siitä huolimatta tämän menestystä Englannissa ei voinut estää. Lopulta vuonna 1902 perustettiin kaksi kilpailevaa yhdistystä: yksi englanninkääpiöbulldoggille ja toinen ranskanbulldoggille. The Kennel Club vastusti termiä toy rodun nimessä, joten vuonna 1906 sen uudeksi nimeksi vaihdettiin Miniature Bulldog. Viimeinen merkintä englanninkääpiöbulldoggista on vuodelta 1914, ja vuonna 1920 Kennel Club lakkautti sen rekisteröinnin virallisesti. === Vaikutus nykyisiin rotuihin === 1850-luvulla englanninkääpiöbulldoggeja vietiin Pohjois-Ranskaan, missä ne risteytyivät muiden rotujen kanssa. Lopputuloksena oli ranskanbulldoggi. == Terveys == Kääpiökoirien asiantuntija Leslie Williamsin mukaan rotu oli heiveröinen, sillä oli lisääntymisongelmia ja sen oli vaikea pysyä pystyssä. ==Lähteet== Luokka:Bulldoggit Luokka:Englantilaiset koirarodut Luokka:Kääpiökoirat Luokka:Sukupuuttoon kuolleet koirarodut
Toybullterrieri

Toybullterrieri (Toy Bull Terrier) on sukupuuttoon kuollut englantilainen koirarotu. == Ulkonäkö == Toybullterrieri oli kääpiökoira, joka oli useimmiten riittävän pieni mahtuakseen kannettavaksi taskussa. Sillä oli omenanmuotoinen pää ja tavallista bullterrieriä suipompi kuono, minkä vuoksi siltä puuttui tälle ominainen päänmuoto. Sillä oli pystyt korvat, rotanhäntä ja lyhyt karvapeite. Toivottu väritys oli valkoinen, mutta myös juovikas (brindle) ja musta hyväksyttiin. Paino oli noin 4–5 kg, mutta äärimmäisillä yksilöillä jopa alle 1,4 kg.Morris, Desmond. Dogs - The Ultimate Dictionary of Over 1000 Dog Breeds, s. 508–509. Trafalgar Square, 2008: North Pomfret, Vermont. == Luonne ja käyttäytyminen == Toybullterrieri oli omistajaansa kohtaan lempeä, iloinen ja eloisa. Se oli kuitenkin myös sisukas, itsevarma ja rohkea. Sanottiin, että ainoa keino estää sitä hyökkäämästä sitä kymmenen kertaa suurempien koirien kimppuun oli, että sen omistaja juoksi pois paikalta niin nopeasti kuin suinkin mahdollista - toybullterrieri seurasi tässä tapauksessa häntä. Eräs yksilö oli kerran valmis hyökkäämään jopa karjalauman kimppuun, mutta se sai kaviosta päähänsä. Rotu oli paitsi sylikoira, myös hyvä vahti ja jyrsijöiden tappaja. == Alkuperä == Kääpiöbullterrieriä jalostettiin systemaattisesti entistä pienemmäksi, kunnes saatiin aikaan rotu joka lukeutui yhdeksi maailman pienimmistä. 1800-luvulla toybullterrieri oli verrattain suosittu. 1900-luvun alussa se alkoi kuitenkin harvinaistua, ja sen esiintymisalue rajoittui Lontoon East Endiin ja Midlandsin kaivosalueille. ==Lähteet== Luokka:Englantilaiset koirarodut Luokka:Sukupuuttoon kuolleet koirarodut Luokka:Kääpiökoirat
Jevgeni Nurmla

pienoiskuva| Jevgeni Nurmla vuonna 2014. Jevgeni Nurmla (s. 16. toukokuuta 1959 Tartto) on virolainen tietokilpailija. Hän oli virolaisen tietokilpailuseuran oli Eesti mälumänguliidun jäsen vuosina 1999–2008. Nurmla on myös käsipallotuomari. Maaliskuussa 2004 Nurmlasta tuli ensimmäinen 500 000 kruunun voittaja Kes tahab saada miljonaariks -tietokilpailussa, joka on vironkielinen versio Haluatko milljonääriksi? -ohjelmasta. ==Lähteet== Luokka:Vuonna 1959 syntyneet Luokka:Elävät henkilöt Luokka:Tietokilpailijat
Mari Wiklund

Mari Wiklund (o.s. Lehtinen, s. 26. marraskuuta 1977 Kerava) on suomalainen kielentutkija ja aikido-opettaja. Hän on ranskan kielen ja ranskankielisen kulttuurin vanhempi yliopistonlehtori ja dosentti Helsingin yliopistossa. Hän on tutkinut muun muassa ranskan ja suomen prosodiaa sekä autismikirjon henkilöiden puhetta ja vuorovaikutusta. Hän valmistui filosofian tohtoriksi Helsingin yliopistosta vuonna 2009. Hän on tieteellisen Puhe ja kieli -lehden päätoimittaja ja toimi kielten maisteriohjelman johtajana Helsingin yliopistossa vuosina 2022-2024. Wiklund harrastaa aikidoa. Hän aloitti aikidon harjoittelun Keravalla vuonna 1988. Hän suoritti lajissa 1. danin mustan vyön Ranskassa vuonna 1995. Nykyisen vyöarvonsa, 6. danin mustan vyön (6. dan Aikikai), hän sai vuonna 2020. Wiklund perusti aikidoseura Finn-Aiki ry:n Helsingin Myllypuroon vuonna 2000 kahden muun henkilön kanssa. Wiklund toimii edelleen seuran päävalmentajana ja puheenjohtajana. Vuosina 2010–2015 sekä 2017–2018 Wiklund oli Suomen Aikidoliiton teknisen valiokunnan jäsen. Lisäksi hän toimi Suomen Aikidoliiton koulutusvaliokunnan jäsenenä vuonna 2008 ja puheenjohtajana vuosina 2009–2010. ==Aiheesta muualla== *https://www.mariwiklund.fi/ *https://researchportal.helsinki.fi/en/persons/mari-wiklund Luokka:Elävät henkilöt Luokka:Vuonna 1977 syntyneet Luokka:Suomalaiset kielitieteilijät
Réunioninkoira

Réunioninkoira (coton de Réunion) on sukupuuttoon kuollut réunionilainen koirarotu. == Ulkonäkö == Réunioninkoiralla oli pitkä, puuvillamainen karvapeite.Morris, Desmond. Dogs - The Ultimate Dictionary of Over 1000 Dog Breeds, s. 533. Trafalgar Square, 2008: North Pomfret, Vermont. == Alkuperä == Réunioninkoiran arvellaan kehittyneen 1500-luvulla. Ranskalaiset veivät saarelle mukanaan bichon-tyyppisiä seurakoiriaan, joita eliitti sittemmin kasvatti pääkaupunki Saint-Denisissä. Myös bichon tenerifen (bichon frisén kantarotu) on arveltu mahdollisesti vaikuttaneen rodun syntyyn. Kun Suezin kanava avattiin vuonna 1869, Réunionin merkitys kansainväliselle kaupalle pieneni huomattavasti, mikä puolestaan ajoi réunioninkoiran sukupuuton partaalle.Coton de Reunion. Worldly Dogs. Haettu 5.12.2023. === Vaikutus nykyisiin rotuihin === Réunioninkoira oli Coton de tuléarin kantarotu, joka saapui Madagascarin Tuleariin ja sekoittui siellä paikallisiin pikkukoiriin. == Lähteet == Luokka:Afrikkalaiset koirarodut Luokka:Kääpiökoirat Luokka:Sukupuuttoon kuolleet koirarodut
Giorgio Zampori

Giorgio Zampori (4. kesäkuuta 1887 Milano – 7. joulukuuta 1965 Brescia) oli italialainen voimistelija ja moninkertainen olympiavoittaja. Zampori kilpaili kolmissa olympialaisissa. Tukholman olympialaisissa 1912 hän oli mukana voittamassa joukkuekilpailun olympiakultaa. Hän oli yksilökilpailun neljäs. Kahdeksan vuotta myöhemmin Antwerpenin olympialaisissa 1920 Zampori voitti moniottelun olympiakultaa sekä oli mukana voittamassa toistamiseen joukkuekultaa. Pariisissa 1924 hän otteli useissa lajeissa. Hän voitti jälleen Italian joukkueessa joukkuekilpailun ja oli kolmas nojapuiden yksilökilpailussa. Hän oli moniottelun 26. eikä sijoittunut yksittäisillä telineillä kymmenen parhaan joukkoon pois lukien nojapuut. ==Lähteet== Luokka:Italialaiset voimistelijat Luokka:Italialaiset olympiavoittajat Luokka:Vuonna 1887 syntyneet Luokka:Vuonna 1965 kuolleet
CB Miraflores

Club Baloncesto Miraflores, S.A.D., lyhyemmin CB Miraflores, on espanjalainen koripalloseura Burgosista. Se pelaa kotiottelunsa Coliseum Burgosissa. Seura voitti Mestarien liigan vuosina 2020 ja 2021 ollen historian ensimmäinen seura, joka voitti kilpailun useammin kuin kerran.https://www.championsleague.basketball/20-21/news/history-hereda-san- pablo-burgos-defeat-pinar-karsiyaka-win-back-to-back-titles Vuonna 2021 se voitti myös Intercontinental Cupinhttps://www.fiba.basketball/intercontinentalcup/2021/news/san-pablo- burgos-crowned-fiba-intercontinental-cup-2021-champions. == Tunnettuja pelaajia == * Xavi Rabaseda * Vítor Benite * / Omar Cook * / Alex Renfroe * Ken Horton == Lähteet == * Seuran esittely acb.com === Viitteet === == Aiheesta muualla == * Seuran verkkosivut * Seura eurobasket.com-sivustolla Luokka:Burgosin maakunta Luokka:Espanjalaiset koripalloseurat
Joanna Lumleyn filmografia

Tämä on Joanna Lumleyn filmografia. == Elokuvat == Vuosi Nimi Rooli 1969 Hänen majesteettinsa salaisessa palveluksessa 1971 Games That Lovers Play Fanny Hill 1973 Dracula elää ja voi hyvin Jessica Van Helsing 1974 Kuinka ministeri kaapataan 1982 Vaaleanpunaisen pantterin jäljillä Marie Jouvet 1983 Weather in the Streets Kate 1990 Shirley Valentine Marjorie 1995 Uusia tuulia kartanossa 1995 Viattomat valheet (Innocent Lies) Lady Helena Graves 1996 James ja jättipersikka Spiker-täti 1997 The Tale of Sweeney Todd rouva Lovett 1998 Lähtö­laukauksia 1998 Kuin naimisissa 1999 Pulassa! 2000 Maybe Baby Sheila 2000 Whispers: an Elephant’s Tale Half Tusk (ääni) 2001 Murha vailla syyllistä Elinor Glyn 2004 Lumottu Ella Dame Olga 2005 Corpse Bride Maudeline Everglot (ääni) 2013 The Wolf of Wall Street Emma-täti 2016 Todella upeeta -elokuva Patsy Stone 2016 Kerro minulle jotain hyvää (Me Before You) 2017 Paddington 2 2017 Finding Your Feet Jackie == Televisio == Vuosi Sarja Rooli 1971 It's Awfully Bad for Your Eyes, Darling 1973 Coronation Street 1976–1977 The New Avengers 1979–1982 Safiiri ja Teräs 1984 Taiteilijan tytär 1984 Murha tuottaa kunniaa 1992–2012 Todella upeeta Patsy 1994–1995 Rahat kateissa 2005–2007 Herkän iän hetkiä 2006–2008 Puuhaa ja pullateetä == Dokumentit == * Joanna Lumley Niilillä (2010) * Joanna Lumleyn Kreikka (2011) * Road to Peace; Ancient Wisdom of the 14th Dalai Lama of Tibet (2012) * Joanna Lumley: Elvis and Me (2015) * Joanna Lumley Siperian rautateillä (2015) * Joanna Lumley Japanissa (2016) * Joanna Lumley Intiassa (2018) * Joanna Lumleyn Silkkitie (2018) * Joanna Lumleyn kätketty Karibia (2020) == Lähteet == * . Viitattu 12.6.2021. * . Viitattu 15.6.2021. === Viitteet === == Aiheesta muualla == * Luokka:Filmografiat
Ivan Patzaichin

Ivan Patzaichin (26. marraskuuta 1949 Crișan – 5. syyskuuta 2021) oli romanialainen ratameloja ja moninkertainen olympiavoittaja sekä melontavalmentaja. Patzaichin kilpaili urallaan viisissä olympialaisissa. Ensimmäisen kerran hän oli mukana Méxicon olympialaisissa 1968. Hän oli kanadalaisyksikön 1000 metrin kilpailun seitsemäs, mutta voitti Serghei Covaliovin kanssa kanadalaiskaksikon 1000 metrin kilpailun. Neljä vuotta myöhemmin Münchenissä Patzaichin voitti 1000 metrin kanadalaisyksikön kilpailun. Hän saavutti samoissa olympialaisissa hopeaa Covaliovin kanssa 1000 metrin kanadalaiskaksikon kilpailussa. Montrealin olympialaisissa 1976 Patzaichin ei saavuttanut mitaleja oltuaan kanadalaisyksikön 500 metrin kilpailussa seitsemäs ja viides 1000 metrin kilpailussa. Moskovassa 1980 hän palasi jälleen mitalikantaan, kun hän voitti olympiakultaa Toma Simionovin kanssa kanadalaiskaksikon 1000 metrin kilpailun ja oli toinen Petre Capustan kanssa 500 metrin kilpailussa. Viimeisen kerran hän oli mukana olympialaisissa Los Angelesissa 1984. Hän kilpaili Simionovin kanssa 500 ja 1000 metrin kilpailussa. He voittivat olympiakultaa pidemmällä matkalla ja olivat 500 metrin kilpailussa toisia. Patzaichin lopetti kilpauransa vuonna 1984 ja aloitti samana vuonna Dinamo Sports Clubin valmentajana. Kaksi vuotta myöhemmin hänet valittiin Romanian melontamaajoukkueen valmentajaksi ja vuonna 1995 olympiajoukkueen lajivalmentajaksi. Hän osallistui valmentajana viisiin olympialaisiin, ja arvokilpailuissa Romania voitti hänen maajoukkuevalmentajauransa aikana yli sata mitalia. Patzaichin oli vuodesta 1990 myös Romanian olympiakomitean varapuheenjohtaja. ==Lähteet== Luokka:Romanialaiset melojat Luokka:Romanialaiset olympiavoittajat Luokka:Romanialaiset urheiluvalmentajat Luokka:Vuonna 1949 syntyneet Luokka:Vuonna 2021 kuolleet
Toma Simionov

Toma Simionov (30. lokakuuta 1955 Caraorman) on romanialainen entinen ratameloja ja kaksinkertainen olympiavoittaja. Simionov kilpaili urallaan kaksissa olympialaisissa. Hän saavutti Ivan Patzaichinin kanssa olympiakultaa Moskovan olympialaisissa 1000 metrin kanadalaiskaksikon kilpailussa. Los Angelesin olympialaisissa Simionov saavutti Patzaichinin kanssa olympiakultaa 1000 metrin kilpailusta ja hopeaa 500 metrin kilpailussa. ==Lähteet== Luokka:Romanialaiset melojat Luokka:Romanialaiset olympiavoittajat Luokka:Vuonna 1955 syntyneet Luokka:Elävät henkilöt
Charles Pahud de Mortanges

Charles Pahud de Mortanges (13. toukokuuta 1896 Haag – 7. huhtikuuta 1971 Haag) oli alankomaalainen kenttäratsastaja ja moninkertainen olympiavoittaja. de Mortanges kilpaili urallaan neljissä olympialaisissa. Pariisin olympialaisissa 1924 hän voitti joukkuekenttäratsastuksen ja oli neljäs yksilökilpailussa. Amsterdamissa 1928 de Mortanges voitti sekä yksilö- että joukkuekilpailun. Neljä vuotta myöhemmin Los Angelesissa 1932 hän uusi yksilökilpailun voiton ja oli mukana Alankomaiden joukkueessa, kun Alankomaat saavutti olympiahopeaa joukkuekilpailussa. Viimeisen kerran hän oli mukana Münchenin olympialaisissa 1936, jolloin hän jäi ilman tulosta yksilö- ja joukkuekilpailussa. == Lähteet == Luokka:Alankomaalaiset kenttäratsastajat Luokka:Alankomaalaiset olympiavoittajat Luokka:Vuonna 1896 syntyneet Luokka:Vuonna 1971 kuolleet
Juhani Korte

Martti Juhani Korte (s. 4. maaliskuuta 1961 Jyväskylän maalaiskunta) on suomalainen pappi sekä Lohjan seurakunnan järjestyksessä 41. kirkkoherra ja Lohjan rovastikunnan lääninrovasti. Korte on valmistunut teologian maisteriksi Helsingin yliopistosta vuonna 1989. == Elämäkerta == Martti Juhani Korte syntyi Jyväskylän maalaiskunnassa 4. maaliskuuta 1961. Korte kirjoitti itsensä ylioppilaaksi Anjalankoskella ja vuonna 1989 Korte valmistui teologian maisteriksi Helsingin yliopistosta. Tämän lisäksi Korte on myös opiskellut psykologian ja uskonnon opettajaksi. Korte perheineen asuu Karkkilassa. Juhani Korte toimi Karkkilan seurakunnan kirkkoherrana vuosina 1998–2011. Kaiken kaikkiaan Karkkilassa Korte oli pappina 22 vuotta. Tämän jälkeen vuonna 2011 Korte valittiin kirkkoherraksi Lohjan seurakuntaan. Korte on toiminut Lohjan rovastikunnan lääninrovastina vuodesta 2010. Vuonna 2014 Korteelle myönnettiin Suomen Valkoisen Ruusun I luokan ritarimerkki. == Lähteet == Luokka:Suomen evankelis-luterilaisen kirkon papit Luokka:Vuonna 1961 syntyneet Luokka:Elävät henkilöt
Makasiiniterminaali

Makasiiniterminaali oli Helsingin Eteläsatamassa sijainnut matkustajaterminaali, josta lähti pika-aluksia Tallinnaan. Se sijaitsi osoitteessa Eteläranta 7 niin kutsutulla Makasiinirannan alueella. Vuonna 1960 käyttöön otetun Makasiiniterminaalin suunnitteli arkkitehti Risto-Veikko Luukkonen. Rakennus suunniteltiin satamamakasiiniksi ja muutettiin matkustajaliikennekäyttöön vasta 1990-luvulla. Makasiiniterminaali pysyi käyttämättömänä sen jälkeen, kun pika-aluksia ei enää liikennöity. Rakennus purettiin kevään ja kesän 2023 aikana. Sen tilalle kaavaillaan uudisrakentamista, kuten arkkitehtuuri- ja designmuseo sekä rantabulevardi ja palveluita. Makasiinirannan uudistus on osa muutosta, jossa Eteläsataman matkustajaliikennettä siirretään Katajanokalle ja Länsisatamaan. Helsingin kaupunki aloitti Makasiinirannan suunnittelusta kansainvälisen laatu- ja konseptikilpailun toukokuussa 2021. Kilpailun voitti Konsortium Gran -ryhmä, jonka ehdotuksen nimi oli Saaret. Ryhmään kuuluivat Niam, K2S Architecs, White Arkitekter, Ramboll Finland ja Rakennuttajatoimisto HTJ. Makasiinirannan eteläpuolella sijaitsevat suojellukset rakennukset Satamatalo ja Olympiaterminaali muutetaan uusiokäyttöön sopiviksi. ==Lähteet== ==Aiheesta muualla== Luokka:Helsingin satama Luokka:Ullanlinna Luokka:Helsingin entiset rakennukset ja rakennelmat
Gertrud von Le Fort

Gertrud von Le Fort (1876 Minden, Saksa – 1971 Obertsdorf, Länsi-Saksa) oli saksalainen kirjailija. Le Fort kääntyi katoliseksi ja aloitti sen jälkeen kirjailijanuransa. Tuotannossa keskeisiä ovat uskonnolliset teemat, joista yksi on naisen rooli laupeudensisarena, kuten teoksessa Die ewige Frau (1934). ==Suomennettu tuotanto== Le Fortin runoja on julkaistu suomeksi antologioissa:Gertrud von Le Fort, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu 12.6.2021 * Suurempi kuin sydämeni: uskonnollista runoutta 1900-luvun Euroopassa, toim. ja suom. Anna-Maija Raittila, Helsinki: Kirjapaja 1982 ISBN 951-621-339-1 ** Kuka olet sinä, maailma ** Minä viskaan pois äärellisen ** Mutta kun kätketty leimahtaa ilmoille ** Ristiltäoton juhla ** Sinulla on viitta purppuralangoista: hymni kirkolle * Lähteenkirkas hiljaisuus: uskonnollista runoutta 1900-luvun Euroopassa, suom. ja toim. Anna- Maija Raittila, Helsinki: Kirjapaja 1983 ISBN 951-621-403-7 ** Herra, sinusta minä uneksin ** Ja katso, sinun lakisi ääni ** Mutta piikeistäsi lähtee vielä voimaa ** Tahdon laulaa Glooriaa ** Te Deum Lisäksi runoja on antologioissa: * Elämänuskon kirja, toimittanut Sanna Jaatinen, Helsinki: WSOY 1996 ISBN 951-0-21196-6 * Yhdestoista "Hyvää yötä!": hetki lepoa kunnes nukutte, toim. Martti Qvist, Hämeenlinna: Karisto 1959. ==Lähteet== ==Aiheesta muualla== Luokka:Saksalaiset kirjailijat Luokka:Vuonna 1876 syntyneet Luokka:Vuonna 1971 kuolleet
Rosamond Lehmann

Rosamond Lehmann (1901 Lontoo, Britannia – 1990 Lontoo, Britannia]) oli brittiläinen kirjailija. Lehmannin esikoisteos Elämänhurman häipyessä (Dusty answer, 1927) herätti valtavaa huomiota. Se kertoo nuoren tytön tunnekuohuista ja ristiriidoista. Samassa aihepiirissä Lehmann liikkuu myöhemmissäkin teoksissaan, mutta 1940-luvulta alkaen käsittely monipuolistuu ja tyyli kehittyy monivivahteisemmaksi. Niistä sai mainetta erityisesti 1953 ilmestynyt The Echoing Grove. ==Suomennetut teokset== * Elämänhurman häipyessä (Dusty answer), suom. Alpo Kupiainen, Hämeenlinna: Karisto 1928. Sarja: Uusia romaaneja, 19 * Balladi ja lähde (The ballad and the source), suom. Kalle Salo, Helsinki: Otava 1948. Sarja: Kymmenen kysyttyä, 10 * Kaduilla sataa ja paistaa (The weather in the streets), suom. Margareta Jalas, Helsinki: Otava 1950. Sarja: Otavan kirjakerho, 1949: 9 * Tanssiinkutsu (Invitation to the waltz), suom. Margareta Jalas, Helsinki: Otava 1951. Sarja: Otavan kirjakerho, 1950: 9 ==Lähteet== ==Aiheesta muualla== Luokka:Brittiläiset kirjailijat Luokka:Vuonna 1901 syntyneet Luokka:Vuonna 1990 kuolleet
Ludvig Dam

Hans Peter Ludvig Dam (24. maaliskuuta 1884 Nykøbing Falster, Guldborgsund – 29. maaliskuuta 1972 Odense) oli tanskalainen uimari. Hän saavutti Lontoon kesäolympialaisissa 1908 hopeaa 100 metrin selkäuinnissa. Samoissa olympialaisissa hän edusti Tanskaa 4 × 200 metrin vapaauintiviestissä. Ateenan välikisoissa 1906 Dam karsiutui 100 metrin vapaauinnissa alkuerissä. == Lähteet == Luokka:Tanskalaiset uimarit Luokka:Tanskalaiset olympiamitalistit Luokka:Vuonna 1884 syntyneet Luokka:Vuonna 1972 kuolleet
Runebergin mökki

Runebergin mökki on Tampereen Kaukajärvellä sijaitseva historiallisesti merkittävä rakennus. Se on 1800-luvun alkupuolelta peräisin oleva entinen sotilasvirkatalo. Suomen kansallisrunoilija Johan Ludvig Runeberg ja hänen vaimonsa Fredrika Runeberg vuokrasivat talon käyttöönsä kesäksi 1834; tarinan mukaan he viettivät siellä suruaikaa esikoisensa kuoleman jälkeen. Hirsipintainen rakennus on alun perin sijainnut noin 400 metrin päässä Haiharan kartanon päärakennuksesta. Nykyiselle paikalleen kartanon pihapiiriin se siirrettiin silloin kun alueella toimi Nukke- ja pukumuseo. Runebergin mökki on nykyään osa Tampereen kaupungin ylläpitämää Haiharan taidekeskusta. Mökissä toimii taide- ja käsityömyymälä. ==Lähteet== Luokka:Tampereen rakennukset ja rakennelmat Luokka:Suomen 1800-luvulla rakennetut rakennukset ja rakennelmat Luokka:Johan Ludvig Runebergin muistomerkit Luokka:Kaukajärvi